Annabel Lee
Monen monituista vuotta sitten, 
   Kuningaskunnassa meren äärellä,
 Asui neito, jonka saatat tuntea 
   Nimellä Annabel Lee;
 Eikä tämä neito muuta ajatellutkaan
   Kuin olla rakastettuni ja rakastaa. 

 Minä olin lapsi ja hän oli lapsi,
   Tässä kuningaskunnassa meren äärellä:
 Mutta meidän rakkautemme oli enemmän kuin rakkautta –
   Minun ja Annabel Leeni;
 Rakkautta, jonka vuoksi taivaan siivekkäät serafit
   Kadehtivat häntä ja minua.

 Ja siksi, kauan sitten,
   Tässä kuningaskunnassa meren äärellä,
 Tuuli puhalsi pilvestä kylmettäen 
   Kauniin Annabel Leeni;
 Joten hänen jalosukuiset heimolaisensa saapuivat
   Ja kantoivat hänet pois luotani,
 Sulkeakseen hänet hautakammioon 
   Tässä kuningaskunnassa meren äärellä.

 Enkelit, jotka eivät olleet puoliksikaan yhtä iloisia taivaassa,
   Alkoivat kadehtia häntä ja minua –
 Kyllä! – se oli syynä (kuten kaikki tietävät,
   Tässä kuningaskunnassa meren äärellä)
 Siihen, että öinen tuuli kävi pilvestä
   Kylmettäen ja tappaen Annabel Leeni. 

 Mutta rakkautemme oli vielä voimakkaampi kuin
   Niiden rakkaus, jotka olivat meitä vanhempia –
   Niiden rakkaus, jotka olivat meitä paljon viisaampia –
 Eivätkä ylisen taivaan enkelit 
   Eivätkä merenalaiset demonit,
 Voi koskaan erottaa sieluani
   Kauniin Annabel Leen sielusta.

 Sillä kuu ei koskaan säteile tuomatta minulle unia
   Kauniista Annabel Leestä;
 Eivätkä tähdet koskaan nouse minun näkemättä
   Kauniin Annabel Leen kirkkaita silmiä;
 Ja niinpä makaan kaikki yöni 
 Rakastettuni rinnalla, rakastettuni, elämäni ja morsiameni,
   Hänen hautakammiossaan meren äärellä –
   Hänen hautaholvissaan pauhaavan meren äärellä.

Edgar Allan Poe
Runot
Käännökset

ar:آنابيل لي
cs:Havran a jiné básně/Annabel-Lee
de:Annabel Lee
en:The Works of the Late Edgar Allan Poe/Volume 2/Annabel Lee
es:Annabel Lee
fr:Annabel Lee
it:Annabel Lee
he:אנבל-לי
hu:Lee Annácska
pt:Annabel Lee
ru:Аннабель-Ли (По/Андреевский)
ru:Аннабель-Ли (По/Садовников)
ru:Аннабель-Ли (По/Бальмонт)
ru:Эннебель Ли (По/Уманец)
ru:Аннабель Ли (По/Фёдоров)
ru:Аннабель Ли (По/Брюсов)
ru:Аннабель-Ли (По/Жаботинский)
sr:Анабел Ли
sv:Annabel Lee